Държавен вестник, бр. 9, 2016 г., стр. 91

БРОЙ  9	
Д Ъ Р Ж А В Е Н  В Е С Т Н И К 	
СТР.  91  
радио организация. Формата и съдържанието 
на това сътрудничество ще бъдат уточнени 
от съответните организации.
Член 32
Българската телеграфна агенция (БТА) 
и Информационната агенция на Ислямска 
република Иран (ИРНА) насърчават разши-
ряването на отношенията си въз основа на 
Споразумението за сътрудничество и обмен на 
информация между БТА и ИРНА, подписано 
на 27 май 2015 г. в Техеран. 
Член 33
Договарящите се страни създават необхо-
димите улеснения за обмен на публикации и 
уреждане на изложби на периодични издания 
в двете страни.
Член 34
Договарящите се страни си сътрудничат 
в обмена на информация и опит в областта 
на преподаването на журналистика и връзки 
с обществеността, за да проучат възможнос­
тите за взаимно отпускане на стипендии за 
образование и изследователска работа в тези 
области.
Член 35
Договарящите се страни с цел улесняване 
на журналистическата работа в периода на 
действие на тази Програма акредитират по-
дали документи журналисти от изпращащата 
страна съгласно съответните изисквания и 
законодателството на приемащата страна. 
Раздел четвърти – Младеж и спорт
Член 36
Министерството на младежта и спорта на 
Република България и Министерството на 
спорта и младежта на Ислямска република 
Иран заявяват готовност за сътрудничество и 
обмен на опит в областта на младежта и спорта. 
Член 37
Договарящите се страни подчертават изпъл-
нението на Меморандума за разбирателство 
и сътрудничество в областта на физическото 
възпитание и спорта между Министерството 
на младежта и спорта на Република България 
и Министерството на спорта и младежта на 
Ислямска република Иран, подписан на 30 юли 
2013 г. в София, и насърчават участието на 
свои представители в международни спортни 
прояви, фестивали, семинари и срещи, про-
веждани в двете държави. 
Член 38
Договарящите се страни си разменят ин-
формация и опит в областта на физическото 
възпитание и спорта. Обменът на треньори 
и спортисти се координира от съответните 
спортни организации и федерации, като фи-
нансовите условия и другите подробности по 
обмена се договарят между спортните клубове 
и федерации за всеки отделен случай.
Член 39
Договарящите се страни, в периода на 
действие на тази Програма, насърчават съ-
трудничеството между младежките и студент-
ските организации на двете страни и обменят 
информация, опит и експерти в области на 
взаимно съгласие.
Член 40
С цел развитие на контактите и провеждане 
на съвместни двустранни прояви в областта на 
младежта договарящите се страни насърчават 
взаимното сътрудничество чрез сключване 
на меморандум за разбирателство. За целта 
иранската страна ще връчи Меморандум 
за разбирателство на българската страна, 
а българската страна изразява съгласие да 
отговори своевременно на иранската страна 
по дипломатически път. 
Член 41
Институтът за интелектуално развитие 
на деца и младежи на Ислямска република 
Иран заявява готовност за сътрудничество в 
следните области:
а. Представяне на центрове за култура и 
изкуства от всяка от двете страни за бъдещ 
обмен по въпроси на децата и юношите.
б. Организиране на седмици на приятел-
ството и изложби на специализирана лите-
ратура за деца и юноши, както и обмен на 
преподаватели. 
в. Организиране на изложения и състезания 
по компютърни игри.
Раздел пети – Общи и финансови разпоредби
Член 42
Обменът на хора по раздел първи на тази 
Програма се осъществява в съответствие със 
следните общи разпоредби:
а. Всяка от договарящите се страни съоб-
щава на другата един месец предварително 
програмата на посещението и кратки биогра-
фични данни на разменяните лица, както и 
чуждите езици, които те владеят.
б. Приемащата страна уведомява свое-
временно изпращащата страна за нейното 
одобрение за изпращаните лица.
в. Изпращащата страна уведомява приема-
щата страна за начина на пътуване и датата на 
пристигане на лицата най-малко две седмици 
преди тяхното заминаване.
Член 43
В случай на размяна на изложби, индиви-
дуални изпълнители и изпълнителски групи 
по тази Програма изпращащата страна пре-
доставя на приемащата страна необходимите 
материали за публикуване на каталог и реклама 
три месеца преди откриването на изложбата.
Експонатите се изпращат до приемащата 
страна най-малко десет дни преди откриването 
на изложбата, в случай че при изпращането им 
тя не се придружава от упълномощено лице.